Näiteks on Eesti okasmetsades läbiviidud uurimused samblikega tõendanud, et lisaks metsamajanduse otsesele mõjule seoses puude vanuse muutumisega, on samblikud tundlikud ka metsa enda vanusele. Nimelt on samblikuliikide arv puudel tunduvalt väiksem esimese põlvkonna majandamata metsades võrreldes metsadega, mis on samas kohas kasvanud juba sajandeid. See viitab osade liikide kehvale levikuvõimele fragmenteerunud maastikus.